भारत सरकार

मानव संसाधन विकास मंत्रालय

स्कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्‍या : 1018

उत्‍तर देने की तारीख : 09 मार्च, 2017

**माओवाद प्रभावित जिलों में केंद्रीय विद्यालय**

**1018. श्री ए॰ के॰ सेल्वाराजः**

**क्या मानव संसाधन विकास मंत्री यह बताने की कृपा करेंगे किः**

(क) क्या यह सच है कि सरकार ने माओवाद प्रभावित जिलों में 11 केंद्रीय विद्यालय स्थापित करने का निर्णय किया है;

(ख) यदि हां, तो तत्संबंधी ब्यौरा क्या है;

(ग) क्या यह भी सच है कि सरकार की इन प्रभावित जिलों में नवोदय विद्यालय स्थापित करने की भी योजना है; और

(घ) यदि हां, तो तत्संबंधी ब्यौरा क्या है?

**उत्‍तर**

**मानव संसाधन विकास मंत्रालय में राज्‍य मंत्री**

**(श्री उपेन्द्र कुशवाहा)**

(क) माओवाद प्रभावित जिलों में 11 केन्द्रीय विद्यालय की स्थापना करने का कोई निर्णय नहीं लिया है।

(ख) प्रश्न नहीं उठता।

(ग) और (घ) नवोदय विद्यालय योजना में देश के प्रत्येक जिले में एक जवाहर नवोदय विद्यालय (ज.न.वि.) खोलने की व्यवस्था है। देश में वाम चरमपंथ बुरी तरह से प्रभावित सभी 35 जिलों (एलडब्ल्यूई) में जवाहर नवोदय विद्यालय स्थापित किए गए हैं।

\*\*\*\*\*\*